Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 702

7. ELJÁRAS 7.1. Minta Mérjük be az elõkészített minta 1 g-ját 0,0005 pontossággal, és vigyük kisméretû dörzsmozsárba. Adjunk hozzá kb. 10 csepp citrátot (4.1.), hogy megnedvesítsük, és nagyon óvatosan dörzsöljük el a dörzsmozsár törõjével. 7.2. Extrakció Adjunk hozzá 20 ml ammónium citrátot (4.1.) és keverjük péppé, majd hagyjuk kb. 1 percig állni. Öntsük le róla a folyadékot egy 500 ml-es kalibrált lombikba. Kaparjuk a mozsár aljára azokat a szemcséket is, amelyek az elsõ nedves dörzsölést elkerülhették. Adjunk hozzá 20 ml citrát oldatot (4.1.), dörzsöljük el, mint fent, és a dekantált oldatot vigyük a kalibrált lombikba. Ezt az eljárást négyszer ismételjük meg. Ezt követõen a mozsárban lévõ összes anyagot áttölthetjük a kalibrált lombikba. A felhasznált citrát összes térfogatának megközelítõleg 100 ml-nek kell lennie. Öblítsük a dörzsmozsarat és a törõt a kalibrált lombikba 40 ml desztillált vízzel. A bedugaszolt lombikot rázógépen (5.4.) 3 óráig rázatjuk. Hagyjuk a lombikot 15-16 óráig állni, majd rázassuk ismét 3 óráig ugyanolyan feltételek mellett. A hõmérsékletet az egész eljárás alatt 20±2 ˚C hõmérsékleten kell tartani. Töltsük a lombikot jelig desztillált vízzel. Szûrjük száraz szûrõn, öntsük el a szûrlet elsõ részét, a tiszta szûrletet gyûjtsük száraz edénybe. 7.3. Meghatározás A kivont foszfor meghatározását az így nyert oldat alikvot részébõl a D/2. módszer szerint végezzük el. 2003/49. szám

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes